jkorsvik/nowiki_second_scrape_merged huggingface dataset:
Syklistenes Landsforening

Syklistenes Landsforening (SLF) er en norsk forening for syklister som ble stiftet 16. juni 1947. Organisasjonen jobber for at flest mulig skal velge sykkel som transportmiddel.


== Foreningens arbeid ==
Syklistenes Landsforening (Syklistene) arbeider for at flere skal velge sykkelen som transportmiddel. 
Særlig arbeider foreningen med å bedre forholdene for syklister slik at sykling oppleves som trygt, opplevelsesrikt og attraktivt. Sykkelglede og barns sykling har vært særlige arbeidsområder i de siste årene.
Syklistene har om lag 10 500 medlemmer (per mars 2015). Oversikt over medlemsfordeler [1].
Syklistene har alene alene eller i samarbeid med andre utgitt en rekke publikasjoner som: ”Sykkelferie i Norge” og ”Mekkeboka”. 
Av informasjonshefter [2] er følgende gitt ut:

Trafikkregler for syklister(2010)
La barna sykle (2011)
Syklist tar ansvar (2012)


== Historie ==
Lektor Henrik Ellestad var foreningens første formann. Fabrikkeier Aksel Gresvig var blant initiativtakerne til foreningen. Også andre kjente navn fra sykkelbransjen; Frank Sætrang og Jakob Øglænd Sandved var å finne blant de første entusiastene. Advokat Alf Kvaal var foreningens sekretær fra starten og senere formann en årrekke. Kvaal ble også æresmedlem i foreningen. Se oversikt over alle som har vært styreledere i organisasjonen.[3]
I medlemsbladet "Vi syklister" nr. 1/47 het det at foreningen skulle arbeide for: 

Bedre trafikk-kultur og tryggere trafikkforhold
Anlegg av sykkelstier
Bedre parkeringsforhold og oppbevaringsmuligheter for sykler i byer og tettbebyggelse
Billig og hensiktsmessig forsikring
Billige turer og reiser
Bistå medlemmene med råd og opplysninger i trafikksaker.I 1956 endret foreningen navn til Norges Sykkel- og Mopedforening. Det opprinnelige navnet, Syklistenes Landsforening, ble tatt igjen på 60-tallet.


== «På sykkel»/«Syklistene» ==
"Vi syklister" var foreningens tidsskrift som de første årene kom ut med opp til åtte nummer i året. Bladet skiftet i 1970 navnet til "På sykkel" og i 1982 kom bladet for første gang ut i dagens format, da med tre nummer pr. år. ”På sykkel” ble gitt ut fram til høsten 2012. ganger i året.r.
Fra 2013 heter organisasjonens medlemsblad Syklistene. «[4]».
Bladet skriver om ulike temaer om hverdags- og fritidssykling, og har ferietips i Norge og utlandet, stoff om helse og trening, produktnyheter og artikler om trafikk,samferdsel og politikk. Bladet sendes alle medlemmer i Syklistenes Landsforening.


== Aktiviteter ==
Den nasjonale sykkelkonferansen
Syklistene har også hovedansvaret for å arrangere ”Den nasjonale sykkelkonferanse” hvert annet år
Ole Georg Gjøsteen

Ole Georg Gjøsteen (født 9. februar 1854 på Stord, død 18. juni 1936) var en norsk instrumentmaker og politiker, først for Venstre som han brøt med før han arbeidet for Arbeiderpartiet. Han hadde også studert fysikk og matematikk.
Han var eldre bror av Johan Gjøstein (1866–1935).


== Politisk arbeid ==
1883: Var med og stiftet Fagforeningenes Centralkomite.
1885: var med og stiftet Den socialdemokratiske Forening.
1887: var med og stiftet Det norske Arbeiderparti.
1891: Var med og stiftet Norsk Jern- og Metallarbeiderforbund.
1892 til 1893: Formann i Det norske Arbeiderparti.
1895 til 1918, tilsammen fire ulike perioder: Formann i Christiania Arbeidersamfund
1896 til 1919: Medlem av skolestyret i Christiania.
1897 til 1919: Medlem av bystyret i Christiania.


== Referanser ==
Carl Jeppesen

Carl Christian Jeppesen (født 1858 i København, død 26. januar 1930) var en dansk-norsk politiker (Arbeiderpartiet) og redaktør. Jeppesen var formann i Arbeiderpartiet i to perioder og var redaktør i avisen Social-Demokraten.


== Bakgrunn ==
Carl Jeppesen ble født i København som sønn av en vertshusholder. Fra han var ett år vokste han imidlertid opp hos kullmåler Nils Petersen og kone. 
Som ung begynte han i lære som sigarsorterer. I 1878 dukket han opp i Christiania som børstebinder og etablerte egen børstefabrikk i 1881.


== Politisk arbeid ==
1886 Formann i Den socialdemokratiske Forening.
1887–1891 Redaktør av Social-Demokraten.
1890–1892 Formann i Arbeiderpartiet.
1894–1897 Formann i Arbeiderpartiet.
1906–1912 Redaktør av Social-Demokraten
1917–1919 Ordfører i Oslo.


== Publikasjoner ==
Socialismens nødvendighed, 1893
Styk- og akkordarbejde, 1896
Arbeidernes politik ved valgene 1906
De kommunale opgaver seet fra socialistisk standpunkt, særlig med byforhold for øie, 1907
Kjendsgjerninger om Kristiania kommunepolitkk, 1916
Erindringer (selvbiografi), i Arbeiderbladet lørdager i perioden 9. juni –25. august 1928
Carl Jeppesen. Artikler, sanger, prologer og dikt (utvalg ved Hans Johansen), 1951


== Litteratur ==
Moland, Tallak: Carl Jeppesen : en politisk biografi. Oslo: Christiania forlag, 2022. ISBN 978-82-997321-2-3.


== Eksterne lenker ==
Jeppesen, Carl, Biografi. Arbeiderpartiet.no
Einar A. Terjesen: Carl Jeppesen Store norske leksikon
Politiske taler av Carl Jeppesen, virksommeord.uib.no
(no) Carl Jeppesen på NLIs Lokalhistoriewiki.
Melle (Belgia)

Melle er en kommune i den belgiske provinsen Øst-Flandern.


== Referanser ==


== Eksterne lenker ==
Kommunens nettside
TEV

TEV eller TeV kan referere til:

Teraelektronvolt (TeV), måleenhet for energi
Trondheim Energi, kraftselskap
Gustav Olsen-Berg

Gustav A. Olsen-Berg (født 31. mars 1862 i Stokke, død 19. august 1896) var en norsk typograf og politiker (Arbeiderpartiet). Olsen-Berg var formann i Arbeiderpartiet 1893–1894.


== Virke ==
1891 Redaktør av «Typografiske Meddelelser»
1893–1894 Formann i Arbeiderpartiet
1896 Formann i Typografisk forening.
Naturfilosofi

Naturfilosofi eller naturens filosofi (kjent på latin som philosophia naturalis) er et begrep brukt om de objektive studier av naturen og det fysiske univers. Naturfilosofi var beslektet med naturteologi og var den dominerende formen for studier av naturen inntil den moderne vitenskapen vokste fram, og blir betraktet som en forløper for dagens begrep «naturvitenskap», særlig i forhold til fysikk.
Former for vitenskap har historisk utviklet seg fra filosofi, og naturvitenskapene fra naturfilosofi. Ved eldre universitet er det gamle professorater som ble opprettet som professorater i naturfilosofi og som nå innehas av fysikere. De moderne begrepene «vitenskap» og «vitenskapsmann» ble ikke innført før på 1800-tallet.


== Eksterne lenker ==
Istvan Bodnar: «Aristotle’s Natural Philosophy» i Edward N. Zalta (red.): Stanford Encyclopedia of Philosophy
Jon McGinnis: «Arabic and Islamic Natural Philosophy and Natural Science» i Edward N. Zalta (red.): Stanford Encyclopedia of Philosophy
Sylvia Berryman: «Ancient Atomism» i Edward N. Zalta (red.): Stanford Encyclopedia of Philosophy
Alan Chalmers: «Atomism from the 17th to the 20th Century» i Edward N. Zalta (red.): Stanford Encyclopedia of Philosophy
Allen Carlson: «Environmental Aesthetics» i Edward N. Zalta (red.): Stanford Encyclopedia of Philosophy
Naturphilosophie, naturphilosophie.org
Bart Bunting

Burt Bunting (født 19. juli 1976 i Sydney) er en australsk funksjonshemmet alpinist.
Han er født blind, og konkurrerer i klassen B1. Han begynte å konkurrere i 1999; i World cup. Han skimter lys, derfor konkurrerer han med blendere foran øynene. 


== Meritter ==
Paralympiske vinterleker 2002 (Salt Lake City)
Gull i utfor
Sølv i storslalåm
Gull i super-GWorld cup 2001
Sølv i super-G
Bronse i utforVM 2000
Gull i utfor
Gull i storslalåm
5.-plass i super-G
9.-plass i slalåm
Ludvig Meyer

Ludvig Meyer (født 22. april 1861 i Åsgårdstrand, død 3. januar 1938 i Asker), var en norsk jurist og politiker (Arbeiderpartiet).
Ludvig Meyer ble cand.jur. i 1882 og høyesterettsadvokat i 1886. Han var formann i Arbeiderpartiet 1897–1900. I 1903 brøt han med partiet. Etter partisplittelsen i 1923 var han en tid medlem av Norges Kommunistiske Parti. Han ble landskjent som Jægers forsvarer for Høyesterett 1885–1886. Han var redaktør i Social-Demokraten i 1898–1900, og bidro med sin formue til å modernisere avisa. Han var også formann i Det norske Studentersamfund.
Meyer kan gjenkjennes som advokat Sibbern i Kristofer Uppdals romanverk Dansen gjenom skuggeheimen.


== Bibliografi ==
Tvungen mægling og voldgift (Jakob Dybwad, 1914)
Socialistisk beskatning og samfundsordning (eget forlag, 1917)
Kommunisme (eget forlag, 1930)


== Referanser ==


== Eksterne lenker ==
(en) Ludvig Meyer – kategori av bilder, video eller lyd på Commons 
Politiske taler av Ludvig Meyer, virksommeord.uib.no
Melhus Energi

Melhus energi er et tidligere kraftselskap i Melhus i Trøndelag. Selskapet var, helt til det fusjonerte med TrønderEnergi i 2001, eid av Melhus kommune. Selskapet produserte vannkraft.
Protolyse

En protolyse er en kjemisk reaksjon der et proton (H+) avgis eller tas opp. Denne typen reaksjoner forbindes som oftest med syre-base-reaksjoner. Teorien ble beskrevet i 1923 av Johannes Brønsted og Martin Lowry.


== Fullstendig protolyse ==
Ved en fullstendig protolyse vil tilnærmet alle molekylene som kan avgi H+-ioner, gjøre det. Et eksempel på en slik reaksjon kan være tilførsel av HCl (saltsyre) til vann.
HCl + H2O → H3O+ + Cl-Her avgis et H+-ion fra saltsyren til vannet, og vi får i tillegg oppløste kloridioner (Cl-). Tilnærmet alle HCl-molekylene reagerer slik, og vi sier derfor at HCl er en syre som protolyserer fullstendig.
Andre syrer vil ikke protolysere fullstendig, og det vil i stedet opprettes en likevekt.


== Autoprotolyse ==
Autoprotolyse (også kjent som egenprotolyse) er en prosess hvor det foregår en overføring av protoner mellom to identiske molekyler. Det ene molekylet opptrer da som en Brønsted-syre, og det andre som en Brønsted-base.


=== Autoprotolyse av vann ===
Autoprotolyse av vann er en kjemisk prosess hvor to vannmolekyler reagerer, og danner ett hydroniumion (H3O+) og ett hydroksidion (OH−):

2 H2O (l) ⇆ H3O+ (aq) + OH− (aq)


== Referanser ==
BAE Hawk

BAE Hawk er et britisk trenings- og angrepsfly. Hawk ble opprinnelig utviklet av Hawker Siddeley Aviation, og prototypen fløy første gang 21. august 1971. Det britiske flyvåpenet tok i bruk sine første Hawk T.1 i 1976. I 1977 ble Hawker Siddeley en del av British Aerospace og flyet ble produsert som BAe Hawk. I 1999 ble British Aerospace en del av BAE Systems.
BAE Hawk har blitt utviklet og oppgradert flere ganger, og en egen en-seters jagerflyvariant blir også produsert under betegnelsen Hawk 200.
BAE Hawk har blitt et populært treningsfly og har blitt eksportert til Australia, Finland, Indonesia, Kenya, Kuwait, Malaysia, Sveits, Sør-Korea, De forente arabiske emirater, Zimbabwe, og nå sist Sør-Afrika og India.


== Litteratur ==
Donald, David. Warplanes of the Fleet. AIRtime Publishing Inc, 2004. ISBN 1-880588-81-1.
The Encyclopedia of Modern Military Aircraft. London: Amber Books, 2004. ISBN 1-904687-84-9. 
Frawley, Gerard. The International Directory of Military Aircraft, Aerospace Publications Pty Ltd, 2002. ISBN 1-875671-55-2.
Field, Hugh. "Hawker-Hawk: In The Air." Flight International, 3 April 1976. pp. 834–843.
Fricker, John (1995). «British Aerospace Hawk». World Air Power Journal. London: Aerospace Publishing. 22: 45–111. 
Hoyle, Craig. "World Air Forces Directory". Flight International, Vol. 180 No. 5231, 13–19 December 2011. pp. 26–52. ISSN 0015-3710.
Jackson, Paul. Jane's All The World's Aircraft 2003–2004. Coulsdon, UK:Jane's Information Group, 2003. ISBN 0-7106-2537-5.
Phythian, Mark. The Politics of the British Arms Sales Since 1964. Manchester University Press, 2001. ISBN 0-719059-07-0.
Polmar, Norman and Dana Bell. One Hundred Years of World Military Aircraft. Naval Institute Press, 2004. ISBN 1-591146-86-0.
Scott, Richard. Report of the Inquiry into the Export of Defence Equipment and Dual-Use Goods to Iraq and Relationed Prosecutions. The Stationery Office, 1996. ISBN 0-102627-96-7.
Taylor, John W. R. Jane's All The World's Aircraft 1975–1976. Macdonald, 1976. ISBN 0-354-00521-9.


== Eksterne lenker ==
BAe Hawk
Vikingfestivalen på Egge

Vikingfestivalen på Egge er et årlig arrangement på gamle Egge gård i Steinkjer kommune i Trøndelag. Egge var i historisk tid et høvdingesete hvor Olav den hellige sine banemenn bodde. Banemenne som førte an var Tore Hund og Kalv Arnesson. Bak disse stod den mektige kvinnen Sigrid Toresdatter. Vikingfestivalen samler tilreisende vikinger som viser håndverk og bor som vikinger. Historien formidles videre gjennom underholdning, lekeaktiviteter for barn, barnespelet Silkeskjegg, kveldsgilde, slagscener, foredrag og utstillinger.


== Eksterne lenker ==
Vikingfestivalens hjemmeside
Eric Villalon

Eric Villalon (født 30. april 1970 i Barcelona) er en spansk funksjonshemmet alpinist. Han er nærsynt, og konkurrerer i klassen B2.


== Meritter ==
Paralympiske vinterleker 2006 (Torino)
Sølv i slalåm
Bronse i storslalåm
Paralympiske vinterleker 2002 (Salt Lake City)
Gull i storslalåm
Gull i slalåm
Sølv i utfor
Sølv i super-G
World cup 2001
Sølv i utfor
Bronse i slalåm
5.-plass i storslalåm
5.-plass i super-G
VM 2000
Gull i super-G
Bronse i utfor
Paralympiske vinterleker 1998 (Nagano)
Gull i storslalåm
Gull i slalåm
Gull i super-G
7.-plass i utfor


== Referanser ==
Egge gård

Egge gård er et tidligere gård på Eggesåsen i Steinkjer. Gården har en lang historie tilbake til sagatiden. Etter at den siste av bygningene brant i 1978 er gården et parkanlegg som forvaltes av Egge museum. Store deler av eiendommen ble solgt til Steinkjer kommune i 1886 som boligtomter.Kalv Arnesson knyttes til gården på 1000-tallet. På 1500-tallet ble gården krongods, og på 1600-tallet kom den på private hender. Slekten Rosenvinge eide gården på 1800-tallet, og Otto Schulz eide den 1897-1935. Hovedbygningen brant ned i 1970.
På Egge er det et stort gravfelt registrert og flere mindre samlinger med gravhauger og røyser. I sammenheng med utbygging av E6 gjennom Steinkjer sentrum ble det gjort arkeologiske utgravninger av bosetningsspor fra eldre jernalder og bronsealder på gården. Egge kirke og Fylkesmannsgården fra 1919 ligger på grunn fra Egge gård. 


== Referanser ==
Sol Cigar

Sol Cigar Co. A/S befinner seg i Oslo og er en av Norges eldste eksisterende spesialforretninger og grossister innen tobakk. Den ble grunnlagt i 1911 og i 2011 feiret de sitt 100-årsjubileum. Forretningen har siden 1977 vært drevet av Bjørg Svenøe. Dette er en av Oslos få spesialforretninger innenfor tobakksvarer og relaterte produkter, og den drives fremdeles i de samme lokalene som i 1911. Den hadde tidligere adresse Drammensveien, men gatenavnet er senere endret til Henrik Ibsens gate.
De fører et stort utvalg av forskjellige sigarmerker, blant annet de fleste cubanske sigarmerkene og er Norges eneste avtalte Davidoff-forhandler med fullsortiment av alle merkets linjer.


== Historie ==
Sortimentet  har hele tiden vært tobakksvarer, for det meste sigarer. Etter krigen måtte de gjøre et lite unntak og de solgte da også suvenirer og sukkervarer. I dag har forretningen nesten tusen sigarvarianter i assortimentet i tillegg til sigaretter, rulletobakk, pipetobakk, snus, snuff, skråtobakk og utstyr for røkere.


== Eksterne lenker ==
Sol Cigars hjemmeside
NA24. Norges eldste spesialforretning innen tobakk Arkivert 14. juli 2007 hos Wayback Machine.
Ladelinjen

Ladelinjen var en trikkelinje mellom Buran og Lade i Trondheim.
Ladelinjen ble åpnet i 1958 som en forlengelse av Lademolinjen. I østgående retning grenet sporet av fra Lademolinjen ved Buran, mens den i vestgående retning gikk inn på Lademolinjen ved holdeplassen Anders Buens gate, like ved vognhallen på Voldsminde. Linjen ble nedlagt i 1988. Som alle trikkelinjer i Trondheim var den bygd med meterspor.
Lademolinjen ble opprettet i 1901 da Trondhjems Elektricitetsværk og Sporvei ble opprettet. 
Lademolinjen var opprinnelig ensporet og gikk til Buran, i 1913 ble den ombygd til dobbeltspor og forlenget til den nye vognhallen på Voldsminde. I 1936 ble det bygget en sporsløyfe rundt bebyggelsen på Voldsminde. Denne fulgte traseen Buran – Innherredesveien – Thomas von Westens gate – Mellomveien – Buran. Traséen ble flyttet fra Munkegata til Prinsens gate i 1961.


== Linjekart ==


== Eksterne lenker ==
(en) Ladelinjen – kategori av bilder, video eller lyd på Commons
Cherrox

Cherrox er en type vanntette barnestøvler som blir produsert av Viking Fottøy. Støvelmerket ble utviklet i 1969 av et produktutviklingsteam ledet av sivilingeniør i kjemi Bjørn J. Rosenberger på den tekniske siden og siviløkonomen Tore Hammervold på markedsføringssiden. Den tyske designeren Otto Schneider ble engasjert i utformingen og designet av Cherrox-støvelen. Cherrox ble lansert på slutten av 1960-tallet som en varmforet, vanntett, imitert skinnstøvel i plast. Rosenberger, Hammervold og Schneiders opprinnelige navneforslag på støvelen var Chevrox, etter en fransk skinntype ved navn chevreau. Etter trusler om søksmål fra franske garvere, ble navnet endret til Cherrox, som er navnet på den vanntette støvelen i dag. 
I 1990 fikk støvlene nytt design av Sigrid Eckhoff som siden laget en serie modeller under varemerket Cherrox Uno. Cherrox har solgt svært godt i hele Norden i flere tiår, og støvelen er blitt en klassiker blant barn og foreldre i Norge. Cherrox Uno ble belønnet med Norsk Designråds klassikerpris for god design i 1999. Barnestøvelen har også vært stilt ut som et kunstuttrykk på The National Museum of Women in the Arts i Washington, D.C., samt på møbelmessen i Milano som en del av utstillingen Scandinavian DesignBeyond the Myth.
Det er solgt nærmere 10 millioner Cherrox på verdensbasis siden starten på slutten av 1960-tallet.


== Eksterne lenker ==
Tore Hammervold - mannen bak verdenssuksessen
Om framstillingen av Cherrox
Cherrox Uno – historikk og design
Historien om Cherrox i nyere tid
.nc

.nc er Ny-Caledonias nasjonale toppnivådomene (ccTLD) for Internett.


== Registrering ==
Registreringer gjøres direkte på andre nivå.  For å registrere .nc domenenavn må registranten være et registrert selskap eller organisasjon i Ny-Caledonia med en lokal kontakt. Enkeltpersoner tillates ikke å registrere domener.


== .nc.us ==
Andrenivå-domenet nc.us, innen det nasjonale toppnivådomenet .us, er et subdomene for den amerikanske delstaten Nord-Carolina, og har ingen forbindelse med det nasjonale toppnivådomenet .nc.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .nc whois informasjon
Registreringsnettsted for .nc domenet
Hasso Plattner

Hasso Plattner (født 21. januar 1944 i Berlin) er en tysk entreprenør. 
Sammen med Dietmar Hopp, Claus Wellenreuther, Hans-Werner Hector og Klaus Tschira er han en av grunnleggere av softwarebedriften SAP i Walldorf. Plattner er styreformann i SAP.
I 1998 grunnla han Hasso-Plattner-instituttet for softwaresystemteknikk ved Universitetet i Potsdam. Instituttet eies av den allmennyttige Hasso-Plattner-stiftelsen for softwaresystemteknikk. Han har forpliktet seg til å bidra med mer enn 50 millioner euro fra sin privatformue til stiftelsen over 20 år. I tillegg leder han faget Enterprise Platform and Integration Concepts. 
I begynnelsen av oktober 2005 grunnla han sammen med Stanford University Hasso Plattner Institute of Design som han støttet med 35 millioner amerikanske dollar. Høsten 2003 gav han 10 millioner euro til biblioteket ved Universitetet i Mannheim. Plattner har i flere år pleiet forbindelser med Sør-Afrika, der han også periodevis bor. Han har støttet University of KwaZulu-Natal og Universitetet i Cape Town. 
Plattner er gift, har to barn og bor i Schriesheim-Altenbach ved Heidelberg.


== Utmerkelser ==
1990: Æresdoktor ved Universitetet i Saarbrücken, 1994 honorarprofessor i økonomiinformatikk
1998: Æresdoktor ved Universität des Saarlandes
2002: Æresdoktor ved Universitetet i Potsdam, 2004 honorarprofessor
2004: Leibniz-Medaille fra Berlin-Brandenburgische Akademie der Wissenschaften
2007: Brandenburgs fortjenstorden.


== Referanser ==


== Eksterne lenker ==
(en) Hasso Plattner – kategori av bilder, video eller lyd på Commons 
Artikkel om Plattner i Managermagazin
Hasso-Plattner-Institut
HP Ventures Arkivert 7. desember 2019 hos Wayback Machine.
.ne

.ne er Nigers nasjonale toppnivådomene (ccTLD) for Internett.


== Registrering ==
Registrering gjøres direkte på andre nivå.


== Nasjonale .ne-subdomener ==
Uten at det har sammenheng med toppnivådomenet .ne, så blir «ne» av og til brukt som et andrenivå-domene innen andre nasjonale toppnivådomener, hvor registranter kan registrere andrenivå-domener på formen .ne.xx, hvor xx er ccTLD-et. To eksempler er Japan (.ne.jp) og Sør-Korea (.ne.kr).  Andre ccTLD-er bruker «net» i stedet.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .ne whois informasjon
Critérium du Dauphiné Libéré 2007

Critérium du Dauphiné Libéré 2007 var den 59. utgaven av Critérium du Dauphiné Libéré, og ble avholdt fra 10. til 17. juni 2007. Rittet bestod av en prolog og deretter sju etapper, en av dem en tempoetappe. Rittet startet i Grenoble og ble avsluttet i Annecy, og var 1140 km langt.
Rittet er viktig i forberedelsen til Tour de France, og mange store stjerner stilte til start, blant dem regjerende mester Levi Leipheimer, spanjolene Alejandro Valverde og Óscar Pereiro Sio, Rabobanks Denis Mensjov og Alexander Vinokourov fra Astana. 
Christophe Moreau tok sammenlagtseieren foran Cadel Evans og Andrej Kasjetsjkin.


== Etapper ==


=== Prolog: Grenoble, 5 km (tempo) ===
10-06-2007


=== 1. etappe: Grenoble – Roanne, 219 km ===
11-06-2007


=== 2. etappe: Saint-Paul-en-Jarez – Saint-Étienne, 157 km ===
12-06-2007


=== 3. etappe: Anneyron, 40,7 km (tempo) ===
13-06-2007


=== 4. etappe: Hauterives – Le Mont-Ventoux, 197 km ===
14-06-2007


=== 5. etappe: Nyons – Digne-les-Bains, 195 km ===
15-06-2007


=== 6. etappe: Gap – Valloire, 198 km ===
16-06-2007


=== 7. etappe: Valloire – Annecy, 129 km ===
17-06-2007


== Sammenlagt ==


== Poengkonkurransen ==


== Klatrekonkurransen ==


== Kombinasjonskonkurransen ==


== Lagkonkurransen ==


== Eksterne lenker ==
(en) Critérium du Dauphiné libéré 2007 – kategori av bilder, video eller lyd på Commons
Elgeseterlinjen

Elgeseterlinjen var en trikkelinje mellom Trondheim stasjon og Elgeseter i Trondheim.
Den ble bygget i 1913 og nedlagt i 1983. Som alle trikkelinjer i Trondheim var den bygd med meterspor.
I 1923 ble Elgeseterlinjen forlenget til Dalsenget og en ny vognhall ble bygget der.


== Linjekart ==


== Eksterne lenker ==
(en) Elgeseterlinjen – kategori av bilder, video eller lyd på Commons
Davidoff

Davidoff er et sveitsisk merkevarefirma som produserer en rekke luksusvarer som sigarer, sigaretter, og pipetobakk. Dets sigarettmerke er eid av Imperial Tobacco, men selskapet er ellers uavhengig eid. Davidoff er også et konjakkhus, men uten egne vinmarker, slik at de driver som negociant. Konjakken deres produseres og tappes på flaske av Hennessy.


== Tobakk ==
Davidoff er et sigarmerke, også brukt for andre tobakksprodukter og etter hvert relaterte produkter som piper og humidorer. Virksomheten ble  grunnlagt av Zino Davidoff i 1969. Davidoff-familien kom fra Ukraina, men flyktet fra uro og antisemittisme til Genève i Sveits i 1911. 
I august 2006 ble varemerkerettighetene for sigaretter kjøpt av Imperial Tobacco Group. Oettinger Davidoff Group eier merkevarerettighetene for øvrige tobakksprodukter.
Davidoff-sigarer ble produsert på Cuba fra 1969 til 1991, da virksomheten ble flyttet til Den dominikanske republikk.
Imperial Tobacco Norway AS driver med salg og distribusjon av Davidoff produkter i Norge.


== Brennevin ==
Classic (VSOP) – minimum 4 års fatlagring, og eldste bestanddel har opptil 20 års fatlagring, konjakkområdene Grande and Petite Champagne, Borderies og Fins Bois er representert
Extra (XO) – 43% alkoholstyrke, eldste bestanddel har opptil 40 års fatlagringI tillegg har Davidoff en gavepakning med navnet «The Davidoff Classic luxury pack», som består av en flaske konjakk og to konjakkglass.


== Eksterne lenker ==
(en) Offisielt nettsted 
(en) Davidoff Cigarettes – kategori av bilder, video eller lyd på Commons 
Nettsted for konjak